योहानी

योहानी डिलोका डी सिल्वा (; जन्म ३० जुलै १९९३), ही योहानी म्हणून प्रसिद्ध असलेली एक श्रीलंकन गायिका, गीतकार, रॅपर, संगीत निर्माती आणि युट्युबर आहे. ती टिकटॉक वर प्रसिद्ध आहे आणि संगीत वाद्ये आयात आणि निर्यात करणारी एक व्यावसायिक महिला आहे. 

तिने आपल्या संगीत कारकिर्दीची सुरुवात युट्युबर म्हणून सुरुवात केली. तिने लवकरच तिच्या 'देवियांगे बारे'च्या रॅप कव्हरसाठी ओळख मिळवली आणि तिच्या गायन आणि रॅपिंगची अनेक कव्हर प्रकाशित केली ज्यामुळे तिला श्रीलंकेची "रॅप राजकुमारी" ही उपाधी मिळाली. तिने खास प्रसिद्धी मिळवली ती तिच्या "माणिके मागे हिथे" ह्या गीतासाठी तिला जागतिक लोकप्रियता मिळाली. 

ती यूट्यूबवर ३.१४ दशलक्ष सबस्क्रायबरचा टप्पा पूर्ण करणारी पहिली श्रीलंकन गायिका देखील ठरली आहे. एका मुलाखतीत योहानी म्हणाली की तिला बॉलिवूड गाणी खूप आवडतात.

योहानीला बॉलीवूडमध्ये गाणी गाण्याची इच्छा असल्याने तिने हिंदीही शिकली आहे. ती इच्छा ज्या दिवशी व्यक्त केली, त्यादिवशी तिची इच्छा काही दिवसांतच पूर्ण झाली. तिने २९ सप्टेंबर २०२१ रोजी शिद्दत या बॉलिवूड चित्रपटासाठी गाणे रेकॉर्ड केले.  ]

वैयक्तिक जीवन 
योहानी यांचा जन्म ३० जुलै १९९३ रोजी श्रीलंकेतील कोलंबो येथे झाला. ती माजी लष्करी अधिकारी मेजर जनरल प्रसन्ना डी सिल्वा आणि त्यांची पत्नी दिनिथी डी सिल्वा यांची मुलगी आहे जी श्रीलंकन एरलाइन्समध्ये माजी केबिन क्रू सदस्या आहेत.

योहानीची संगीताची आवड आणि सराव आयुष्याच्या सुरुवातीपासूनच सुरू झाला, तिच्या आईनेच तिची संगीताविषयीची उत्सुकता ओळखली आणि लहान वयातच तिला ही आवड जोपासण्यास प्रवृत्त केले. विशाखा विद्यालयातील ख्यातनाम जलतरणपटू आणि वॉटर पोलो खेळाडू म्हणून ती खेळांमध्येही मोठ्या प्रमाणात सहभागी होती, ज्यामुळे ती शाळेतील रंगभूषाधारक बनली.

योहानीने कलाकार म्हणून संगीत क्षेत्रात कारकीर्द करण्यापूर्वी जनरल सर जॉन कोटेलवाला डिफेन्स युनिव्हर्सिटीमधून लॉजिस्टिक मॅनेजमेंट आणि प्रोफेशनल अकाउंटिंगमध्ये तिचे उच्च शिक्षण पूर्ण केले.   तिने सीक्यू युनिव्हर्सिटी ऑस्ट्रेलिया मधून अकाउंटिंगमध्ये पदव्युत्तर पदवी देखील मिळवली.

संदर्भ 

हयात व्यक्ती
इ.स. १९९३ मधील जन्म
श्रीलंकन व्यक्ती
श्रीलंकन गायिका